**PAKKUMUSKUTSE**

Alla sotsiaalteenuse piirmäära riigihange (väikeost)

**1. ÜLDANDMED**

|  |  |  |
| --- | --- | --- |
| 1.1 | **HANKIJA** | **Sotsiaalkindlustusamet**Registrikood 70001975Paldiski mnt 80, Tallinn 15092info@sotsiaalkindlustusamet.ee  |
| 1.2 | Hanke nimetus ja maksumus  | **Tugiteenused perepõhise asendushoolduse pakkujatele** (2023)Hanke maksimaalne rahaline maht on kuni 299 999 eurot ilma käibemaksuta.Hanget rahastatakse Euroopa Sotsiaalfondi 2014-2020 meetmest „Tööturul osalemist toetavad hoolekandeteenused“ toetuse andmise tingimustest „Asendushoolduse kvaliteedi tõstmine“ ning Euroopa Sotsiaalfondi 2021-2027 vahenditestCPV:85320000-8 Sotsiaalteenused85311300-5 Sotsiaalteenused lastele ja noortele85312320-8 Nõustamisteenused |
| 1.3 | E-posti aadress teabe saamiseks | Eliise.ilves@sotsiaalkindlustusamet.ee |
| 1.4 | **Pakkumuste esitamise tähtaeg**  | Hiljemalt **05.12.2022 kell 16.00.** Pärast nimetatud tähtaega esitatud pakkumusi arvesse ei võeta.  |
| 1.5 | E-posti aadress pakkumuste esitamiseks | Eliise.ilves@sotsiaalkindlustusamet.ee |
| 1.6 | Pakkumuse jõusoleku tähtaeg (pakku­muste esitamise tähtajast arvates) | **90 päeva**. Pakkumuse esitamisega loetakse, et pakkumus on jõus vähemalt nimetatud ajavahemikul ning pakkuja ei pea pakkumuse jõusoleku tähtaega pakkumuses eraldi märkima (võib märkida, kui see on eelnimetatust pikem)  |
| 1.7 | Hanke eeldatav ajakava ja raamlepingu täitmise tähtaeg | Alljärgnevas ajakavas esitatud tähtajad on indikatiivsed ja ei oma õiguslikku tähendust, st juhul, kui raamlepingut mistahes põhjusel ei ole võimalik sõlmida märgitud tähtajaks, lükkuvad järgnevalt loetletud tähtajad edasi vastava aja võrra.1. Pakkumuste esitamine – punktis 1.4. sätestatud tähtajaks;
2. Lepingu sõlmimine – hiljemalt 31.12.22;
3. Lepingu täitmine - 1.01.2023-31.12.2023.
 |
| 1.8 | Pakkumuskutse lisad  | Tehniline kirjeldusRaamlepingu projektPakkumuse vormid I, II, IIILepingu lisad 2-5 AruandevormidLepingu lisad 6-7 Peretoe koostööleppe näidisedLepingu lisa 8 KOV peretoe teenuse vajaduse infokiri Lepingu lisa 9 SeirearuanneLepingu lisa 10 AndmetöötluslepingLepingu lisa 11 Peretoe koostööleppe lõpetamise näidisLepingu lisa 12 Spetsialisti ja pere aruanne |
| 1.9 | Dokumentide ja andmete loetelu, mille pakkuja esitab pakkumuse koosseisus  | 1. Pakkumus (Vorm I), milles sisalduvad järgmised andmed: a. Pakkuja kontaktandmedb. Teave ärisaladuse kohta, kui pakkumus sisaldab ärisaladust (vt p 2.8). c Teave allhankepartnerite kohta (kui pakkuja kasutab allhanget) d. Pakkuja kogemus perepõhise asendushoolduse valdkonnas; e. Pakkumuses nõutud meeskonnaliikmete loetelu; f. Teenuste kirjeldus hindamiseks. 2. Meeskonnaliikmete CVd (Vorm II – projektijuhi CV, Vorm III spetsialisti CV). Hankijal on õigus küsida meeskonnaliikmete kvalifikatsiooni tõendavaid dokumente.  |
| 1.10 | Pakkujale ja pakkumusele kehtestatavad nõuded | Pakkujale ja pakkumusele kehtestatavad nõuded on loetletud pakkumuskutse punktis 2.7. Teenuste hinnad on sätestatud lepingu punktis 6. |
| 1.11 | Hindamiskriteeriumid | Pakkumusi hinnatakse järgmiste kriteeriumide alusel: 1. Pakkuja spetsialistide täiendõppega seotud kvalifikatsioon – 48%
2. Teenuste kontseptsiooni kirjeldus – 52%

Täpsemalt on hindamissüsteem kirjeldatud pakkumuskutse punktis 2.13. |

**2. JUHISED PAKKUMUSE KOOSTAMISEKS JA ESITAMISEKS**

* 1. Töömahtude kontrollimine. Pakkuja kohustub kontrollima pakkumuskutses sätestatud teenuste ja tööde kirjeldust, koguseid ja mahtusid ning koostama pakkumuse arvestusega, et pakkumuse maksumus sisaldaks kõiki töid ja teenuseid (sh vajadusel asju), mis on vajalikud raamlepingu nõuetekohaseks täitmiseks ning pakkumuskutses kirjeldatud eesmärkide saavutamiseks.
	2. Pakkumuse koostamise kulud. Pakkuja kannab kõik pakkumuse ettevalmistamisega ja esitamisega seotud kulud.
	3. Pakkumuskutse kohta täiendava teabe saamine. Pakkumuskutse kohta saab selgitusi ja täiendavat teavet, edastades küsimuse punktis 1.3. märgitud e-posti aadressil. Hankija esitab selgitused pakkumuskutse kohta e-posti teel kõikidele pakkumuskutse saanud isikutele 3 (kolme) tööpäeva jooksul selgitustaotluse saamisest arvates. Hankija ei ole kohustatud vastama selgitustaotlustele, kui selgitustaotluse laekumise ja pakkumuste esitamise tähtpäeva vahele ei jää vähemalt ühte tööpäeva.
	4. Pakkumuse esitamine. Pakkumus tuleb esitada punktis 1.4. märgitud tähtajaks punktis 1.5. märgitud e-posti aadressile.
	5. Pakkumuse esitamise vorm ja esindusõigus. Pakkuja esitab pakkumuse kirjalikku taasesitamist võimaldavas vormis, st pakkumus ei pea olema omakäeliselt allkirjastatud. Pakkuja soovil võib pakkuja pakkumuse allkirjastada omakäeliselt või digitaalselt. Kui pakkumuse on esitanud või allkirjastanud isik, kes ei ole pakkuja seaduslik esindaja, eeldab hankija, et pakkumus on tehtud pakkuja nimel ning esindajal on volitus pakkumuse esitamiseks (TsÜS § 116 lg 2; § 118 lg 2).
	6. Pakkumuse koosseis. Pakkumuse koosseisus esitab pakkuja kõik dokumendid ja andmed, mille loetelu on esitatud punktis 1.9.
	7. **Pakkujale ja pakkumusele kehtestatud nõuded:**
		1. Pakkuja peab olema tegutsenud perepõhise asendushoolduse valdkonnas vähemalt 2 aastat, pakkudes peredele nõustamisteenuseid.
		2. Pakkuja peab pakkumuses esitama järgmise meeskonna koosseisu:
			1. Projektijuht.
			2. Vähemalt 3 peretoetajat
			3. vähemalt 1 psühholoog
		3. Meeskonnaliikmed peavad vastama tehnilises kirjelduses esitatud nõuetele.
		4. Projektijuhti ei või pakkumuses ühtlasi spetsialistina esitada (lepingu täitmisel võib projektijuht spetsialistina teenuseid osutada, kui ta vastab vastavatele nõuetele).
		5. Esitades isiku pakkumuses meeskonnaliikmena, kinnitab pakkuja, et ta on hinnanud tema isikuomadusi ning leidnud, et isik sobib isikuomadustelt ja väärtushinnangutelt käesoleva hanke raames teenuste osutamiseks.
		6. Pakkuja võib raamlepingu täitmisel spetsialiste meeskonda lisada. Sellisel juhul peab lisatud spetsialist vastama hankedokumentides spetsialistile esitatavatele tingimustele. Raamlepingu täitmisel võib üks isik osutada mitut erinevat teenust (sh võib projektijuht osutada teenuseid), kui ta vastab vastavatele nõuetele.
		7. Pakkuja esitab nõuete täitmise tõendamiseks CV (Vorm II). Hankijal on õigus küsida kvalifikatsiooni tõendavaid dokumente.
	8. Pakkumuse jõusoleku tähtaeg. Pakkumus peab olema jõus vähemalt punktis 1.6. märgitud tähtaja jooksul.
	9. Ärisaladus. Kui pakkumus sisaldab ärisaladust, esitab pakkuja teabe selle kohta, millist pakkumuses sisalduvat teavet loeb pakkuja enda ärisaladuseks ning põhjendab teabe ärisaladuseks määramist kooskõlas RHS § 111 lõikega 5. Kui pakkuja ei ole pakkumuses esitanud teavet selle kohta, kas ja milline osa tema pakkumisest on ärisaladus, ei ole hankijal kohustust pakkumuses sisalduvat teavet ärisaladusena käsitelda.
	10. Pakkumuste avamine. Pakkumuste avamine ei ole avalik ning pakkumuste avamise kohta protokolli ei koostata.
	11. Läbirääkimised. Hankijal on õigus vajadusel pidada pakkujatega pakkumuste üle läbirääkimisi. Läbirääkimiste pidamine ei ole hankija jaoks kohustuslik ning juhul, kui hankijal pakkumuse osas küsimusi ei teki, võib hankija teha otsuse pakkumuse vastavaks ja edukaks tunnistamise kohta ilma läbirääkimisi pidamata. Kui hankija peab läbirääkimiste pidamist vajalikuks, tagab hankija läbirääkimiste pidamisel pakkujate võrdse kohtlemise ja lähtub järgnevast korrast:
		1. Läbirääkimiste vorm. Hankijal on õigus läbirääkimisi pidada e-posti teel või suuliselt. Suuliste läbirääkimiste korral koostatakse läbirääkimiste kohta protokoll, mille allkirjastavad vähemalt üks hankija esindaja ja vähemalt üks pakkuja esindaja;
		2. Läbirääkimiste sisu. Läbirääkimiste esemeks olevad tingimused määrab hankija, see­juures on läbirääkimisi lubatud pidada nii pakkumuse sisu kui pakkumuse maksumuse üle. Hankijal on õigus loobuda ühest või mitmest pakkumuses kirjeldatud teenusest, tööst või asjast või vähendada nende mahtusid või koguseid, sõltumata põhjusest (näiteks, pakkumuse kogumaksumus ületab hankija eelarvelised võimalused vm põhjused), seejuures ka täielikult loobuda selliste teenuste, tööde või asjade tellimisest või ostmisest või vajadusel tellida sellised teenused, tööd või asjad kolmandatelt isikutelt;
		3. Konfidentsiaalsus. Läbirääkimised on konfidentsiaalsed ning nende sisu ei avaldata teistele pakkujatele ega muudele isikutele, välja arvatud õigusaktides sätestatud juhtudel;
		4. Korrigeeritud pakkumuse esitamine. Läbirääkimiste käigus on hankijal õigus teha pakkujatele ettepanek korrigeeritud pakkumuse esitamiseks. Juhul, kui pakkuja ei esita hankija määratud tähtajaks korrigeeritud pakkumust, loetakse, et kehtib pakkuja poolt esialgselt esitatud pakkumus.
	12. Pakkumuste vastavuse kontroll. Hankija tunnistab pakkumuse vastavaks, kui see vastab pakkumuskutses sätestatud nõuetele või kui selles ei esine sisulisi kõrvalekaldeid pakkumus-kutses sätestatud tingimustest. Hankija lükkab pakkumuse tagasi, kui pakkumus sisuliselt ei vasta pakkumuskutses sätestatud tingimustele või lükkab tagasi kõik pakkumused kui kõigi pakkumuste maksumused ületavad hankija eelarvelised võimalused.
	13. Pakkumuste hindamine. Pakkumuse edukaks tunnistamine. Hankija hindab kõiki vastavaks tunnistatud pakkumusi ja tunnistab edukaks kuni 4 kõige rohkem hindamispunkte saanud pakkumust.
		1. Hanke maksimaalne hindamispunktide summa on 100 ning hindamispunkte omistatakse täpsusega kaks kohta pärast koma. Hindamispunktide leidmiseks summeeritakse erinevate kriteeriumide osas pakkumusele omistatud väärtuspunktid.
		2. **Pakkumuste hindamiskriteeriumid ja nende suhteline osakaal** väärtuspunktides on alljärgnev:
			1. pakkuja peretoetajate täiendõppega seotud kvalifikatsioon – osakaal 48%. Hindamiseks esitatakse **3 (kolm) peretoetajat.** Pakkuja näitab hindamisele esitatavad spetsialistid Vormil I. Pakkuja peretoetajate täiendõppe kvalifikatsioonile omistatakse hindamispunkte järgmiselt:

|  |  |  |  |
| --- | --- | --- | --- |
| Jrk | Kriteerium | Punktide arv iga hindamiseks esitatud spetsialisti kohta selle kriteeriumi osas | Maksimaalne punktide arv selle kriteeriumi osas (3 spetsialisti kokku) |
| 1 | Peretoetaja on läbinud Tervise Arengu Instituudi korraldatud PRIDE koolitajate väljaõppe ning on läbi viinud vähemalt ühe PRIDE koolituse.  | Jah = 6 Ei = 0 | 18 |
| 2 | Peretoetaja on läbinud vanemlikke oskusi toetavate teadus- või tõenduspõhiste meetodite koolitaja koolituse ning omab vastavat dokumenti[[1]](#footnote-1)  | Jah = 4Ei = 0 | 12 |
| 3 | Peretoetaja on traumateadlikku vanemluse/ terapeutilise vanemluse koolitaja, omab dokumenti vastava väljaõppe kohta ning on läbi viinud vähemalt ühe traumateadliku vanemluse/ terapeutilise vanemluse koolituse. | Jah = 6 Ei = 0 | 18 |
|  | **Täiendõppe kvalifikatsioon kokku** |  | **48** |

* + - 1. pakkuja esitatud teenuste kontseptsiooni kirjeldus – osakaal 52%. Pakkuja esitatud kirjeldus teenuse elluviimisest. Hinnatakse kõiki neid asjaolusid, mis on kirjeldatud Vormil I ning mille kohta hankija ootab pakkujatelt info esitamist. Vormil I on toodud iga alakriteeriumi eest omistatavad maksimaalsed punktid, seejuures omistatakse punkte järgmiselt:
				1. kui pakkumuses on esitatud info kõigi alakriteeriumis nõutud küsimuste kohta, see on esitatud detailselt ja kõikehõlmavalt, pakkumuses esitatud info alusel ilmneb, et pakkuja arusaam teemast on põhjalik ja asjatundlik, kavandatud tegevused on vajalikud ja põhjendatud ning pakkumus vastab täielikult Hankija ootustele, saab pakkumus vastava alakriteeriumi osas Vormil I märgitud maksimaalsed hindamispunktid;
				2. kui pakkumuses on esitatud nõutud andmed, kuid need ei ole esitatud piisavalt detailselt ja/või kõikehõlmavalt, kui pakkujal on üldjoontes arusaam teemast, kuid selles esineb lünki, kavandatud tegevused on suuremas osas vajalikud ja põhjendatud, pakkumus vastab suuremas osas Hankija ootustele, saab pakkumus vastava alakriteeriumi osas Vormil I märgitud maksimaalsetest hindamispunktidest 66,67% punkte;
				3. Kui pakkumuses esitatud info ei ole piisavalt detailne ja/või kõikehõlmav, pakkuja arusaam teemast jääb kohati ebaselgeks või arusaamatuks, esineb pealiskaudsust, seega teenuse kirjeldus vastab keskmiselt või osaliselt Hankija ootustele – saab pakkumus vastava alakriteeriumi osas Vormil I märgitud maksimaalsetest hindamispunktidest 33,67% punkte;
				4. Kui pakkumuses on oodatud info esitatud, kuid selles esineb vastuolusid, vigu või jääb hankijale arusaamatuks või tegevused on ilmselgelt põhjendamatud või segased või ebamõistlikud; pakkumus ei vasta olulises osas Hankija ootustele - saab pakkumus vastava alakriteeriumi osas 0 (null) hindamispunkti
			2. Hankija sõlmib lepingu kuni 4 eduka pakkujaga vastavalt hindamise tulemusena moodustunud pingereale.
	1. Pakkujate teavitamine. Hankija teavitab pakkujaid hanke tulemustest 3 (kolme) tööpäeva jooksul vastava otsuse tegemisest arvates, RHS § 47 sätestatud korras.
1. Vanemlikke oskusi toetavate teadus- või tõenduspõhiste meetodite all peetakse silmas nt programmi “Imelised aastad”, “Circle of Security”, Gordoni perekool vm samalaadset. [↑](#footnote-ref-1)